टाइम8, जानुवारी 14: कर’ना बेरामिआ फाहामसालिनि 5थि फ्ल’रनिफ्राय बाज्रुमना गावखौनो फोथैना लायो उत्तरप्रदेसनि मुजफ्फरनगरनि बेगराजपुर मेडिकेल कलेजआव बुधबारखालि जायो मोनसे दुखुनांथाव जाथाय। हरनि समाव सासे कर’ना जानाय सुबुङा फाहामसालिनिनो 5थि फ्ल’रनिफ्राय बाज्रुमना गावखौनो फोथैना लायो। जाथाय जायगायाव नखरनि सोद्रोमाफोरा सहैनानै फाहामसालिनि सामलायगिरिफोरनि सायाव अजद होनानै दावराव-दावसि खालामो।